open-index/open-wikipedia-markdown huggingface dataset:
ஆதார தலங்கள்

**ஆதார தலங்கள்** என்பவை மனிதனின் உடலிலுள்ள ஆறு ஆதாரங்களுக்கும் உரிய சிவத்தலங்களாகும். மூலாதாரம், சுவாதிட்டானம், மணிபூரகம், அநாகதம், விசுத்தி, ஆக்ஞை என்பன அந்த ஆறு ஆதாரங்களாகும்.

# திருவாரூர் மூலாதாரம் 
# திருவானைக்கா சுவாதிட்டானம்
# திருவண்ணாமலை மணிபூரகம்
# சிதம்பரம் அநாகதம்
# திருக்காளத்தி விசுத்தி
# காசி ஆக்ஞை

})
| புருவ மையத்தில் அமைந்துள்ளது.
| சிதம்பரம் நடராசர் கோயில்
| சிதம்பரம் (நகரம்)
| 
|- 
| விசுத்தி(Sanskrit: विशुद्ध, Viśuddha)
| தொண்டைப் பகுதியில் அமைந்துள்ளது
| திருக்காளத்தி காளத்தியப்பர் கோயில்  
| திருக்காளத்தி காளத்தியப்பர் கோயில்
| 
|- 
| அனாகதம்(Sanskrit: अनाहत, Anāhata)
| நடுநெஞ்சுப்பகுதியில் அமைந்துள்ளது
| காசி விசுவநாதர் கோயில் 
| வாரணாசி
| 
|-
| மணிப்பூரகம்(Sanskrit: मणिपूर, )
| தொப்புளில் அமைந்துள்ளது
| அண்ணாமலையார் கோயில்
| திருவண்ணாமலை 
| 
|-
| சுவாதிஷ்டானம்(Sanskrit: स्वाधिष्ठान, Svādhiṣṭhāna)
| தொப்புளின் கீழ் அமைந்துள்ளது.
| திருவானைக்காவல் ஜம்புகேசுவரர் கோயில்
| திருச்சிராப்பள்ளி
| 
|-
| மூலாதாரம்(Sanskrit: मूलाधार, Mūlādhāra)
| முதுகெழும்பு முடியும் இடத்தில் அமைந்துள்ளது.
| திருவாரூர் தியாகராஜர் கோயில்  
| திருவாரூர்
| 
|}

## மேற்கோள்கள்

## கருவி நூல்
சைவ சமய சிந்தாமணி தல தீர்த்த இயல்

பகுப்பு:இந்தியாவில் உள்ள சிவன் கோயில்கள்
கற்பூரகௌரம் கருணாவதாரம்

**கற்பூர கௌரம் கருணாவதாரம்** என்பது தொன்மையான சமஸ்கிருத ஸ்லோகமாகும். இது சைவர்களின் முழுமுதற் கடவுளான சிவனைக் குறித்து பாடப்பட்டுள்ளது. இந்த ஸ்லோகம் யஜுர் வேதத்திலிருந்து கண்டெடுக்கப்பட்டதாகும்.

## ஸ்லோகம்

தமிழெழுத்து முறையில்

: கற்பூரகௌரம் கருணாவதாரம்
: சம்சாரசாரம் புஜகேந்திரஹாரம்
: சதாவசந்தம் இருதயாரவிந்தே
: பவம் பவானி சகிதம் நமாமி

தேவநாகரி எழுத்து முறையில்

: कर्पूरगौरम् करुणावतारम् |
: संसारसारम् भुजगेन्द्रहारम् ||
: सदा वसन्तम् हृदयारविन्दे |
: भवम् भवानि सहितम् नमामि || 

## இவற்றையும் பார்க்க
* பஞ்சாட்சரம்
* திருமந்திரம்
* தேவாரம்

## மேற்கோள்கள்


## வெளி இணைப்புகள்
* கற்பூர கௌரம் கருணாவதாரம் ஸ்லோகம் 

பகுப்பு:சைவ சமய பாடல்கள்
சிவ ரகசிய புராணம்

**சிவ ரகசிய புராணம்** (சமஸ்கிருதம்: शिव रहस्य पुराण) என்பது சைவ உபபுராணங்களில் ஒன்றாகும். இப்புராணம் சைவர்களின் முழுமுதற்கடவுளான சிவனைப் பற்றியும், சிவ வழிபாட்டினைப் பற்றியும் இயற்றப்பட்டுள்ளது. மேலும் இப்புராணம் ஏழாயிரம் (7000) ஆண்டுகள் பழமைவாய்ந்தது.

பகுப்பு:சைவ சமய இலக்கியம்
நெல்லை வருக்கக் கோவை

**நெல்லை வருக்கக் கோவை**  என்பது வருக்கக் கோவை நூல்களில் ஒன்று. கோவை என்னும் சிற்றிலக்கியம் அகப்பொருள் நூல். இதன் ஆசிரியர் வீரை அம்பிகாபதி. இவரை இந்த நூலின் இறுதிப் பாடல் 'அம்பிகாபதி வீரையின் வேதியன்' என்று குறிப்பிடுகிறது.  16 ஆம் நூற்றாண்டில் வாழ்ந்தவர். இந்த நூலில் சிறப்புப் பாயிரம் உட்பட 100 கட்டளைக் கலித்துறைப் பாடல்கள் உள்ளன. அ, ஆ, இ, ஈ ... என்று எழுத்து வரிசையில் பாடல்கள் அடுக்கப்பட்டுள்ளன. ஓர் எழுத்துக்கு ஒன்றுக்கு மேற்பட்ட பாடல்களும் இதில் உள்ளன. 

## பாடல் - எடுத்துக்காட்டு
பாலனைப் பழித்தல் என்னும் துறையினதாக இந்தப் பாடல் வருகிறது. பாடல் பொருள் நோக்கில் சொற்பிரிப்பு செய்யப்பட்டுள்ளது/

:நூலாம் மருங்கின் உமை பாகர் நெல்லையில் நோற்றுப் பெற்ற
:பாலா, பகலும் வந்தார் இல்லையே, கையில் பற்றிய வேல்
:கோலால் நெடும் புனத்து இட்ட முள் வேலியைக் கோலி மெல்லக்
:காலால் வழி தடவிக் கங்குல்வாய் வரக் கற்றவரே

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
மதுரை முத்து (நகைச்சுவையாளர்)

**மதுரை முத்து**, தமிழ்நாட்டைச் சேர்ந்த ஒரு மேடை, தொலைக்காட்சி சிரிப்புரையாளர் ஆவார். இவர் தமிழ்த் திரைப்படங்களிலும் நகைச்சுவை வேடங்களில் நடித்துள்ளார். இவர் கலக்கப் போவது யாரு, அசத்தப் போவது யாரு, காமெடி ஜங்சன் போன்ற தொலைக்காட்சி நிகழ்ச்சிகளின் ஊடாக பரந்து அறியப்பெற்றார். பட்டிமன்ற நிகழ்ச்சிகளில் நடுவராகவும் செயல்படுகிறார். 2025 ஆம் ஆண்டில் தன்னுடைய தாய், தந்தை, மனைவி ஆகியோருக்கு கோவில் கட்டி சிலைகள் அமைத்து மதுரை முத்து திறப்பு விழா நடத்தினார்.

## வாழ்க்கைக் குறிப்பு
இவர் தமிழகத்தின், மதுரை மாவட்டம், கள்ளிக்குடி வட்டம், டி. அரசபட்டி என்ற ஊரில் பிறந்தார். இவருக்கு  மனைவி லேகா மற்றும் இரண்டு பெண் குழந்தைகள் இருக்கின்றனர். இவரின் மனைவி லேகா என்ற வையம்மாள் தனது 32-வது வயதில், 2016 ஆம் ஆண்டு பிப்ரவரி மாதம் 3 ஆம் தேதி கார் விபத்தில் உயிரிழந்தார். பின்னர் சில மாதங்கள் கழித்து, தனது மனைவி வையம்மாளின் தோழியான பல் மருத்துவர் நீத்து என்பவரை இரண்டாவது முறையாக திருமணம் செய்து கொண்டார்.

## நிகழ்ச்சிகள்
* கலக்கப் போவது யாரு (விஜய் தொலைக்காட்சி)
* அசத்தப் போவது யாரு (சன் தொலைக்காட்சி)
* ஞாயிறு கலாட்டா (சன் தொலைக்காட்சி)
* குக் வித் கோமாளி (விஜய் தொலைக்காட்சி)

## திரைப்படங்கள்
* அகிலன்
* மதுரை வீரன்
* சபாபதி படத்தில் கதாநாயகியின் உறவுக்காராக நடித்துள்ளார்
* குற்றம் குற்றமே

## மேற்கோள்கள்

## வெளி இணைப்புகள்
* மதுரை முத்து மேடைச் சிரிப்புரை

பகுப்பு:தமிழ் மேடைச் சிரிப்புரையாளர்கள்
பகுப்பு:மதுரை மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
பகுப்பு:ஊர்ப் பெயரால் அறியப்படும் மக்கள்
அசத்தப்போவது யாரு...

**அசத்தப்போவது யாரு...** (*Asathapovathu Yaaru*) என்பது சன் தொலைக்காட்சியில் ஒளிபரப்பான தமிழ் மேடைச் சிரிப்புரை நகைச்சுவை தொலைக்காட்சி நிகழ்ச்சி ஆகும்.  இந்த நிகழ்ச்சியின் ஊடாகப் பல மேடைச் சிரிப்புரையாளர்கள் அறிமுகம் ஆனார்கள்.  மதன் பாப், சிட்டி பாபு ஆகியோர் இந்த நிகழ்ச்சியைத் தொகுத்து வழங்கினர்.  

## மேற்கோள்கள்

பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:இந்தியத் தமிழ்த் தொலைக்காட்சி நிகழ்ச்சிகள்
பகுப்பு:சன் தொலைக்காட்சி
பகுப்பு:2007 இல் தொடங்கிய தமிழ்த் தொலைக்காட்சி நிகழ்ச்சிகள்
தேவாரப்பாடல் பெற்ற பாண்டிய நாட்டு தலங்களின் பட்டியல்

**தேவாரப்பாடல் பெற்ற பாண்டிய நாட்டு தலங்களின் பட்டியல்** தேவாரப்பாடல் பெற்ற, பாண்டிய நாட்டிலுள்ள சிவன் கோயில்களைக் கொண்ட பட்டியலாகும்.

## பாடல் பெற்ற தலங்கள்
தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை(128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான  திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.  

## பாண்டிய நாட்டுத் தலங்கள்
# மதுரை மீனாட்சி சுந்தரேஸ்வரர் திருக்கோயில்
# செல்லூர் மதுரை திருவாப்புடையார் திருக்கோயில்
# திருப்பரங்குன்றம் சத்தியகிரீஸ்வரர் திருக்கோயில்
# திருவேடகம் ஏடகநாதர் திருக்கோயில்
# பிரான்மலை கொடுங்குன்றநாதர் திருக்கோயில்
# திருப்புத்தூர் திருத்தளிநாதர் திருக்கோயில்
# திருப்புனவாசல் விருத்தபுரீஸ்வரர் திருக்கோயில்
# ராமேஸ்வரம் ராமநாதர் திருக்கோயில்
# திருவாடானை ஆதிரத்தினேஸ்வரர் திருக்கோயில்
# காளையார் கோவில் சொர்ணகாளீஸ்வரர் திருக்கோயில்
# திருப்புவனம் புஷ்பவனேஸ்வரர் திருக்கோயில்
# திருச்சுழி திருமேனிநாதர் திருக்கோயில்
# குற்றாலம் குற்றாலநாதர் திருக்கோயில்
# திருநெல்வேலி நெல்லையப்பர் திருக்கோயில்
# உத்திரகோசமங்கை மங்களநாதர் திருக்கோவில்
# மடவார்வளாகம் வைத்தியநாதர் சுவாமி திருக்கோவில் 

## இவற்றையும் காண்க

* தேவாரத் திருத்தலங்கள்
* தேவாரப்பாடல் பெற்ற தொண்டை நாட்டு தலங்களின் பட்டியல்
* தேவாரப்பாடல் பெற்ற நடு நாட்டு தலங்களின் பட்டியல்
* தேவாரப்பாடல் பெற்ற காவிரி வட கரைத்தலங்களின் பட்டியல்
* தேவாரப்பாடல் பெற்ற காவிரி தென்கரைத்தலங்களின் பட்டியல்
* தேவாரப்பாடல் பெற்ற கொங்கு நாட்டு தலங்களின் பட்டியல்
* தேவாரப்பாடல் பெற்ற வட நாட்டு தலங்களின் பட்டியல்
* தேவாரப் பாடல் பெற்ற ஈழ நாட்டு தலங்களின் பட்டியல்

## மேற்கோள்கள்

பகுப்பு:சிவன் கோயில்கள்
பகுப்பு:சிவன் கோயில்களின் பட்டியல்கள்
குட்டி ஃகரி

**குட்டி ஃகரி** ஐக்கிய இராச்சியத்தில் வசிக்கும் ஓர் ஈழத்தமிழ் மேடைச் சிரிப்புரையாளர் ஆவார். இவரது நிகழ்ச்சிகளுக்காக இளையவர்களிடம் இவர் பரந்த வரவெற்பைப் பெற்றுள்ளார். இவரது சிரிப்புரையில் ஈழத்து பண்பாட்டுப் பின்புலம் பயன்படுகிறது.

## வெளி இணைப்புகள்
* குட்டி ஃகரியின் மேடைச் சிரிப்புரை
* குட்டி ஃகரியின் யுரீப் அலைவரிசை

பகுப்பு:தமிழ் மேடைச் சிரிப்புரையாளர்கள்
பகுப்பு:ஈழத்து நகைச்சுவையாளர்கள்
கோபாலபட்டணம்

**கோபாலபட்டணம்** என்பது தமிழ்நாட்டில் இராமநாதபுரம் மாவட்டம், பரமக்குடி வட்டம், நயினார்கோவில் ஊராட்சி ஒன்றியத்துக்குட்பட்ட இராதாப்புளி ஊராட்சியின் கீழ் அமைந்துள்ள ஒரு கிராமம் ஆகும்.

## நில அமைப்பு மற்றும் வாழ்க்கைமுறை
கோபாலபட்டணம் கிராமம் இராதாப்புளி ஊராட்சியைச் சேர்ந்த முத்துப்பட்டணம், வரவணி, காவனூர் ஆகியகுக்கிராமங்களுக்கு நடுவில் அமைந்துள்ளது. இக்கிராம மக்கள் ஆண்டுக்கு ஒரு முறை மட்டும் விவசாயம் செய்கின்றனர். அதில் உணவுப்பயிர்களான நெல், கம்பு, சோளம், கேழ்வரகு போன்றவையும் பணப்பயிர்களாக பருத்தி, மிளகாய் மற்றும் எள் போன்றவையும் பயிரிடப்படுகின்றன. கோபாலபட்டணம் கிராம மக்கள் வறட்சி காலத்தில் பயிர்களுக்கு தண்ணீர் பாய்ச்சுவதற்கு அக்கிராமத்திற்கு மேற்கில் அமைந்துள்ள இராதாப்புளி கண்மாயை பயன்படுத்திக் கொள்கின்றனர். இது தவிர ஊர் மக்கள் குடிப்பதற்காக *ஊரணி* என்கிற குளம் ஊருக்கு அருகிலும், குளிப்பதற்காக *பூவாடை* என்கிற குளம் ஊருக்கு வெளியிலும் உள்ளன. இது தவிர விவசாய மக்கள் பயன்பாட்டிற்கென விவசாய நிலங்களுக்கு நடுவில் *மடைக்காந்தாவு* என்னும் குளமும் உள்ளது. ஊரின் நுழைவாயிலில் சட்டிச்சாமியார் கோவிலும், ஊரணி அருகே முருகன் கோவிலும், ஊரின் நடுவே அம்மன் கோவிலும், கிழக்குத் தெருவில் இராமர் கோவிலும் அமைந்துள்ளன.

## பொழுதுபோக்கு
எட்டு மாத விவசாய காலங்கள் தவிர மற்ற மாதங்களில் பொழுது போக்கிற்கென பெண்கள் பல்லாங்குழி, தாயம், நொண்டி, கட்டம், கண்ணாமூச்சி போன்ற பல விளையாட்டுக்களையும், ஆண்கள் கபடி, கிட்டிப் புள்ளு, புள்ளக்கம்பு என்னும் மரம்தாவி விளையாட்டும் விளையாடுகின்றனர். இது தவிர ஆண்டுக்கு ஒருமுறை இளைஞர் நற்பணி மன்றத்தின் சார்பில் விளையாட்டுப் போட்டிகளும் நடைபெறுகின்றன.

## திருவிழாக்கள்
இரண்டு ஆண்டுகளுக்கு ஒரு முறை ஊர் காவல் தெய்வமான தடியார் உடையார் கோவிலில் எருதுகட்டு நிகழ்ச்சி நடைபெறுகிறது. இதில் இராதாப்புளி ஊராட்சியை சேர்ந்த அனைத்து மக்களும் கலந்து கொள்வது இதன் தனிச்சிறப்பு. எருதுகட்டு நிகழ்ச்சியில் தமிழ்நாட்டின் பல்வேறு இடங்களில் இருந்து காளைகள் பங்கேற்கின்றன. ஆண்களின் வீர விளையாட்டுக்களில் ஒன்றாக கருதப்படும் இந்த எருதுகட்டு விழாவைக்காண பல்லாயிரக்கணக்கானோர்  இங்கு வருகை தருகின்றனர். சட்டிச்சாமியார் கோவிலில் தைப்பூசத் திருநாள் கொண்டாடப்படுகிறது. இக்கோவிலில் குழந்தை வரம் வேண்டி மரத்தொட்டில் கட்டுவோர் குழந்தை பாக்கியம் பெறுவர் என்பது இக்கிராம மக்களின் நம்பிக்கை. அவ்வாறு குழந்தை பாக்கியம் பெற்றவர்கள் தைப்பூசத் திருநாளன்று தங்கள் குழந்தையை கரும்பில் தொட்டில் கட்டி சட்டிச்சாமியார் கோவிலை மூன்று முறை வலம் வந்து தங்களது  நேர்த்திக்கடனை நிறைவேற்றுகின்றனர்.
தமிழ் மாதம் பங்குனியில் இவ்வூர் முருகன் கோவிலில் பங்குனி உத்திரத் திருவிழா வெகு சிறப்பாகக் கொண்டாடப்படுகிறது. இதில் முருகனின் திருஉருவச்சிலையை மயில்வாகனத்தின் மேல் அமர்த்தி ஊர்வலமாகக் கொண்டு வந்து வழிபடுகின்றனர்.

## வெளியிணைப்புகள்
* Gopalapattanam on google maps

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
இரேத்சியா

**இரேத்சியா** அல்லது **இரீத்சியா** (*Raetia* அல்லது *Rhaetia*; , ) என்பது உரோமைப் பேரரசின் ஒரு மாகாணம் ஆகும். இது இரேத்திய மக்கள் வாழும் பகுதியைக் குறிக்கும். இதன் எல்லைகளாக மேற்கே எல்வெட்டி, கிழக்கே நொரிக்கம், வடக்கே விண்டெலீசியா, தெற்கே வெனேசியா ஆகிய பிரதேசங்கள் அமைந்துள்ளன. இது தற்போது சுவிட்சர்லாந்தின் கிழக்கு, மத்திய பகுதிகளாலும், தெற்கு பவேரியா மற்றும் மேல் சுவாபியா, வோரார்ல்பர்க், டிரோலின் பெரும் பாகம், லோம்பார்டியின் பகுதி ஆகியவற்றால் ஆக்கிரமிக்கப்பட்டுள்ளது. பின்னர் விண்டெலீசியா, இன்றைய தென்கிழக்கு வேர்த்தெம்பர்க், மற்றும் தெற்கு பவேரியா ஆகியன இரேத்சியாவின் பகுதிகளாயின. இரேத்சியாவின் இன்றைய வடக்கு எல்லை அகஸ்ட்டசு, திபேரியசு காலத்தில் தன்யூப் ஆறாக இருந்தது. இரேத்சியா இத்தாலியுடன் ஆல்ப்ஸ் மலைத்தொடரால் இணைக்கப்பட்டுள்ளது.

## மேற்கோள்கள்

## மூலம்
*

## வெளி இணைப்புகள்
*

பகுப்பு:உரோமைப் பேரரசு
அட்ட சிவதாண்டவங்கள்

ஆடல்வல்லோன் என்று அழைக்கப்பெறும் சைவர்களின் கடவுளான சிவபெருமானின் தாண்டவங்களில் எட்டு சிவதாண்டவங்கள் **அஷ்ட சிவதாண்டவங்கள்** என்று அழைக்கப்படுகின்றன. இவை தமிழில் எண்வகைத் தாண்டவங்கள் என்றும் அறியப்பெறுகின்றன.

# பிரதம மகா சங்கார கிருத்திய தாண்டவம்
# பாண்டரங்கத் தாண்டவம்
# கோடுத் தாண்டவம்
# சிவானந்த தாண்டவம்
# சுந்தர தாண்டவம்
# திரிபுர தாண்டவம்
# அனவரத தாண்டவம்
# ஆனந்த தாண்டவம்

## கருவி நூல்
சைவ மரபும் மெய்ப்பொருளியலும் நூல் பி. ஆர். நரசிம்மன் - பகுதி சிவதாண்டவத்தின் மெய்ப்பொருளியல் கோட்பாடு.

பகுப்பு:சிவதாண்டவங்கள்
கோடுத் தாண்டவம்

**கோடுத்தாண்டவம்** என்பது சிவபெருமான் ஆடிய எண்ணற்ற தாண்டவங்களில் ஒன்றாகும். சிவபெருமான் கபலத்துடன் ஆடிய தாண்டவமாதலின் இது கபால தாண்டவம் என்றும், சிவபெருமான் கபாலி என்றும் அழைக்கப்பட்டுகிறார்.

## தாண்டவக் காரணம்
சிவபெருமான் மும்மூர்த்திகளான பிரம்மா, திருமால், உருத்திரன் ஆகியோரை படைத்தார். அப்பொழுது பிரம்மாவிற்கு ஐந்து தலைகள் இருந்தன. சிவபெருமானும், தன்னைப் போலவே ஐந்து தலைகளுடன் இருப்பதைக் கண்ட பிரம்மா தன்னையும் சிவபெருமானுக்கு நிகராக நினைத்தார். அதனால் பிரம்மாவிற்கு ஆணவம் வந்தது.

ஆணவத்தினை அடக்குபவரான சிவபெருமான் பிரம்மாவின் ஒரு தலையை கொய்தார். அந்த கபாலத்துடன் (தலையுடன்) சிவபெருமான் ஆடிய தாண்டவம் கோடுத்தாண்டவமாகும்.

## கருவி நூல்
சைவ மரபும் மெய்ப்பொருளியலும் நூல் பி. ஆர். நரசிம்மன் - பகுதி சிவதாண்டவத்தின் மெய்ப்பொருளியல் கோட்பாடு.

பகுப்பு:அட்ட சிவதாண்டவங்கள்
களியங்காடு

**களியங்காடு** என்பது இந்தியாவின் தமிழ்நாடு மாநிலத்தில்  கன்னியாகுமரி மாவட்டம்,  கல்குளம் வட்டத்தில் அமைந்துள்ள ஒரு சிற்றூராகும்.

இது நாகர்கோவில் -திருவனந்தபுரம் சாலையில் நாகர்கோவிலிலிருந்து ஏழு கிலோ மீட்டர் தொலைவிலுள்ளது.இங்கு ஒரு சிவன் கோவிலுள்ளது.இக்கோவிலின் அர்சகரைப் பற்றி குறிப்பிடும் படியான சுவையான செய்தி ஒன்றுண்டு.மார்த்தாண்டவர்மாவின் ஆட்சி காலத்தில்,குடிமரபுத் தலைவர்களாக இருந்த **எட்டு வீட்டில்** **பிள்ளைமார்கள்** ,அரசரை கொலை செய்ய சதிசெய்து, அதற்காக ஒரு திட்டம் தீட்டினர்.அப்போது மன்னர் கள்ளியங்காட்டிலுள்ள சிவன் கோவிலில் ஒளிந்து கொண்டார். மன்னரைத் தொடர்ந்து வந்த பிள்ளைமார்கள் ,கோவிலை முற்றுகையிட்டனர். தப்ப வழி இல்லாத நிலையில்,அர்சகர்,தம் உடையில் அரசரைத் தப்பிக்க உதவினார்.பின்பு இதையறிந்த பிள்ளைமார்கள் கோபங்கொண்டு அரச உடையிலிருந்த அர்சகரை வெட்டிச் சாய்த்தனர். இது அர்சகரின் அரசபக்தியைக் காட்டுகிறது.இக் கோவில் இப்போது போதிய பராமரிப்பின்றி இருக்கிறது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
பாத்தியம்

**பாத்தியம்** என்பது இந்து சமய கடவுளுக்கு செய்யும் உபசார முறைகளில் ஒன்றாகும். இப்பூசை முறையானது தசோபசாரம் எனும் பத்துவகையான உபசார முறைகளிலும், சோடசோபசாரம் எனும் பதினாறு வகையான உபசார முறைகளிலும் அடங்குவதாகும்.

இந்த உபாசார முறையில் மூல மந்திரத்தினை உச்சரித்து, மூர்த்தியின் திருவடிகளில் தீர்த்தம் சமர்ப்பித்தலாகும். பாத்தியம் என்பது சிவபெருமானுடைய திருவடியில் பொருந்தும் குறியாகவும் அறியப்படுகிறது.

## கருவி நூல்
சைவ சமய சிந்தாமணி - கா அருணாசல தேசிகமணி பூசைக்கிரியைகள்

பகுப்பு:பூசைக் கிரியைகள்
புதிய கூட்டமைப்பு வாரியம்

**புதிய கூட்டமைப்பு வாரியம்** (*N.F.-Board*, *Nouvelle Fédération-Board*, NFB), அதிகாரபூர்வமற்ற "ஃபீஃபா-அல்லாத-வாரியம்" (*Non-FIFA-Board*), என்பது 2003 டிசம்பர் 12 இல் உருவாக்கப்பட்ட ஒரு காற்பந்துக் கழகம் ஆகும். இக்கழகத்தில் பன்னாட்டுக் கால்பந்து சங்கங்களின் கூட்டமைப்பில் உறுப்புரிமை அற்ற நாடுகள், சுயாட்சி நிலங்கள், அங்கீகரிக்கப்படாத நாடுகள், சிறுபான்மையினங்கள், நாடற்ற மக்கள், பிரதேசங்கள், மற்றும் குறுநிலங்கள் போன்றவை உறுப்பினர்களாக உள்ளன. இக்கழகத்தின் தற்போதைய பொதுச் செயலரும் வழக்கறிஞருமான லூக் மிசன் என்பவர் இக்ககத்தைத் தோற்றுவித்தார்.

இக்கழகம் வீவா உலகக்கோப்பையை நடத்தி வருகிறது. இதன் முதலாவது போட்டி 2006 நவம்பரில் ஒக்சித்தானியாவில் இடம்பெற்றது. 5வது 2012 வீவா உலகக்கோப்பை 2012 சூன் மாதத்தில் குர்திஸ்தானில் நடைபெற்றது. தமிழீழக் காற்பந்து அணி உட்பட 9 அணிகள் பங்குபற்றின.

2007 சூலையில் தென் அமெரிக்காவில் உள்ள ஃபீஃபா-அல்லாத நாடுகளின் கூட்டமைப்பு இக்கழகத்தில் அங்கத்துவம் பெற்றது.

## உறுப்பினர்கள்

### இணைக்கப்பெற்ற உறுப்பினர்கள்
*†
*
*
*†
*
*†
*†
*†
*†
*†
*†
*
*†
*
*†
*†
*

### இணைப்புற்ற உறுப்பினர்கள்
*
*
*

### தற்காலிக உறுப்பினர்கள்
*Cilento
*
*
*
*†
*†
*
*†
*†
*†

### பெண்கள் அணிகள்
பின்வரும் அணிகள் பெண்களுக்கான வீவா உலகப்போட்டியில் பங்குபற்றின:

*
*
*
*

## அடிக்குறிப்புகள்

## வெளி இணைப்புகள்
*Official website 
*Press news
*Unofficial NonFIFA Mailing List 
*NF-Board Membership List
*NF-Board on Fedefutbol.net 

பகுப்பு:கால்பந்தாட்ட அமைப்புகள்
நேமிநாத உரை

பன்னிரண்டாம் நூற்றாண்டில் தோன்றிய நேமிநாதம் என்னும் நூலுக்கு 15-ஆம் நூற்றாண்டில் எழுதப்பட்ட உரைநூல் **நேமிநாத உரை**.  இந்த உரையில் 14-ஆம் நூற்றாண்டு நூல் திருநூற்றந்தாதியிலிருந்து மேற்கோள் பாடல் ஒன்றைத் தந்துள்ளது.  எனவே இந்த நூல் 15-ஆம் நூற்றாண்டினது எனக் கொள்ளப்பட்டுள்ளது. **வைரமோக விருத்தி** எனத் தக்கயாகப் பரணித் தாழிசையில் குறிப்பிடப்படும் நூல் இந்த நேமிநாத உரையே என்பது மு. அருணாசலம் கருத்து. மு. இராகவையங்கார் இக் கருத்தைச் சான்று காட்டி நிறுவியுள்ளார். 
##### உரையின் சிறப்புகள்
* இறந்துபோன நூலாகிய அவிநயம் நூலிலிருந்து மேற்கோள் பாடல்கள் தரப்பட்டுள்ளன.
* "ஆசை அல்குற் பெரியாரை" என்னும் நாரத சரிதை நூலின் தொடரை எடுத்தாள்கிறது.
* சங்கப் பாடல்கள், பதினெண்கீழ்க்கணக்கு, முத்தொள்ளாயிரம், வச்சணந்தி மாலை முதலான நூல்களிலிருந்து மேற்கோள்கள் காட்டப்பட்டுள்ளன.
* இந்த உரை பொழிப்புரையாகவும், கருத்துரையாகவும் உள்ளது. சில இடங்களில் வினா-விடைகளைக் கொண்டதாய் விருத்தியுரை போலவும் உள்ளது. 
 
## அடிக்குறிப்புகள்

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
குருத்தணு சிகிச்சை

**குருத்தணு சிகிச்சை** (Stem-cell therapy) என்பது புதிய, முதிர்ச்சியடைந்த குருத்தணுக்களை, நோய்வாய்ப்பட்ட அல்லது காயங்களைக் கொண்ட பாதிக்கப்பட்டத் இழையங்களில் செலுத்துவதன் மூலம் சிகிச்சையளிக்கும் ஒரு தலையீட்டு மருத்துவ உத்தியாகும். பல மருத்துவ ஆராய்ச்சியாளர்கள் குருத்தணு சிகிச்சையானது மனித நோய்களுக்கு சிகிச்சையளிப்பதிலும், நோய்களால் விளையும் பாதிப்புகளைத் தணிப்பதிலும் முக்கிய பங்காற்றும் என நம்புகின்றனர். முதல்நிலை உயிரணுக்களான குருத்தணுக்கள் தன்னைத்தானே புதுப்பித்துக் கொள்ளும் தன்மையையும், உயிரணு வேற்றுமைப்பாடு மூலம் வெவ்வேறு அளவுகளில் தொடர்ந்த பல சந்ததிகளூடாக புதிய உயிரணுக்களை உருவாக்கும் திறனையும் கொண்டவையாக இருக்கின்றன. அதனால் இந்த குருத்தணுக்களின் பயன்பாடு நிராகரிப்பிற்கு குறைந்த அளவே இடரினைக் கொண்டுள்ள, பக்கவிளைவுகளற்ற புதிய இழையங்களை உருவாக்கி, உடலின் பாதிப்படைந்த இழையங்களை மாற்றுகின்ற சிகிச்சைகளுக்கு மிகப்பெரும் சாத்தியங்களைக் கொடுக்கின்றது.

## மேற்கோள்கள்

பகுப்பு:அறுவை மருத்துவம்
தாமு

**தாமு** (*Dhamu*) என்பவர் ஓர் தமிழ்த் திரைப்பட நகைச்சுவை நடிகர். வானமே எல்லை என்ற தமிழ்த் திரைப்படத்தின் மூலம் திரையுலகில் அறிமுகமானார். இதுவரை ஏறத்தாழ நூறு படங்கள் வரை நடித்துள்ளார். இவர் மாயக்குரல் செய்வதிலும் வல்லவர். உலக நாடுகளில் நடைபெறும் நட்சத்திரக் கலைவிழாக்களிலும் பங்கேற்று மாயக்குரலில் பேசியிருக்கிறார்.இவர் ஏழு ஆண்டுகளாக மறைந்த முன்னாள் ஜனாதிபதி ஏ. பி. ஜே. அப்துல் கலாம் அவர்களிடம் உதவியாளராகப் பணியாற்றினார்.திரைப்படத் துறையைத் தாண்டி கல்வித் துறையில் கடந்த 10 ஆண்டுகளாக ஆற்றிய சேவைகளுக்காக நடிகர் தாமுவுக்கு தேசிய கல்வி வளர்ச்சி மற்றும் ஆராய்ச்சி மையம் ( CEGR National Council) ‘ராஷ்டிரிய சிக்ஷா கவுரவ் புரஸ்கார் 2021’ தேசிய கல்வியாளருக்கான கவுரவ விருது அளித்துள்ளது

## திரைப்படங்கள்
*வானமே எல்லை
*அமர்க்களம் (திரைப்படம்)
*அப்பு
*வில்லு (திரைப்படம்)
*பகைவன்
*துள்ளாத மனமும் துள்ளும்
*அல்லி அர்ஜுனா (2002 திரைப்படம்)
*பத்ரி
*நாளைய தீர்ப்பு
*சுந்தரா டிராவல்ஸ் (திரைப்படம்)
*அரசாட்சி (திரைப்படம்)
*மணி ரத்னம் (திரைப்படம்)
*அற்புதம் (திரைப்படம்)
*தயா (திரைப்படம்)
*பெண்ணின் மனதைத் தொட்டு
*ரசிக்கும் சீமானே
*தோட்டா
*சிவாஜி த பாஸ்
*கில்லி (திரைப்படம்)
*போக்கிரி
*மானஸ்தன்
*ஜெய் (திரைப்படம்
*ஜே ஜே
*புன்னகை தேசம்
*ஜெமினி (திரைப்படம்)
*சாக்லேட் (தமிழ்த் திரைப்படம்)
*உள்ளம் கொள்ளை போகுதே
*பார்த்தாலே பரவசம்
*கண்ணுக்குள் நிலவு
*ஆசையில் ஓர் கடிதம்
*நினைவிருக்கும் வரை
*பூவெல்லாம் கேட்டுப்பார்
*ஜோடி (திரைப்படம்)
*ஆகா (திரைப்படம்)
*துள்ளித் திரிந்த காலம்
*காதலுக்கு மரியாதை
*நேருக்கு நேர்
*பாஷா (திரைப்படம்)
*புதிய மன்னர்கள்
*காதலன் (திரைப்படம்)
*என்றென்றும் காதல்
## மேற்கோள்கள்

## வெளி இணைப்புகள்
* Review of ''Alli Arjuna'', in which he appeared
* Dhamu on IMDb

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
ஆராத்திரிகை

**ஆராத்திகை** என்பது மணியினை அடித்து ஆரத்தி செய்வதாகும். இது இந்து சமய கடவுளுக்கு செய்யும் உபசார முறைகளில் ஒன்றாகும். 

இப்பூசை முறையானது தசோபசாரம் எனும் பத்துவகையான உபசார முறைகளிலும், சோடசுபசாரம் எனும் பதினாறு வகையான உபசார முறைகளிலும் அடங்குவதாகும்.

ஆராத்தி வகைகளுள் ஒன்றான ஐந்து கற்பூரம் ஏற்றி இறைவனுக்கு காண்பிக்கும் பஞ்சாராத்திரியை இறைவனுக்கு சமர்ப்பித்தல் ஆராத்திரிகை ஆகும்.

## கருவி நூல்
சைவ சமய சிந்தாமணி - கா அருணாசல தேசிகமணி பூசைக்கிரியைகள்

பகுப்பு:பூசைக் கிரியைகள்
மெதெயின்

**மெதெயின் ** (*Medellín*) கொலொம்பியாவின் அண்டியோகுயா மாவட்டத்தில் மெதெயின் பெருநகரப் பகுதியின் தலைநகரமாகும். இது 1616 இல் பிரான்சிஸ்கோ எர்ரெரா யி காம்புசனோவால் நிறுவப்பட்டது. 2006 இன் கணக்கெடுப்பின்படி, மெதெயின் நகர மக்கள் தொகை 2.4 மில்லியனாக இருந்தது. கொலொம்பியாவில்  பொகோட்டாவை அடுத்து இரண்டாவது பெரிய நகரமாக விளங்குகிறது.. மேலும் மெதெயின் அபுர்ரா பள்ளத்தாக்குப் பெருநகரப் பகுதியின்  (*Valle de Aburrá*) மையப் பகுதியில் அமைந்துள்ளது. இங்கு 3.8 மில்லியன் மக்கள் வாழ்கின்றனர்.  பல முன்னணித் தொழிலகங்கள் அமைந்துள்ள இப்பகுதி முக்கிய ஊரக மையமாக உள்ளது.

மெதெயினின் முதன்மை சிக்கலாக வேலையின்மை விளங்குகிறது. மற்ற கொலொம்பிய நகரங்களுக்கும் இச்சிக்கல் உள்ளது.

## மேற்சான்றுகள்


பகுப்பு:கொலம்பிய நகரங்கள்
நிதியமைச்சர்

நிதி அமைச்சர் என்பவர் அரசின் செயலாக்க அவையைச் சேர்ந்தவர். இவரை பொருளாதாரத் துறை அமைச்சர் என்றும் அழைப்பர். இவரின் பொறுப்புகள் அரசின் நிதியறிக்கையை உருவாக்குதலும், பொருளாதாரத்தை நிர்வகித்தலும் ஆகும். மாநில/மாகாண ஆட்சிகளைக் கொண்ட நாடுகளில் மாநிலத்திற்கு/மாகாணத்திற்கு என நிதி அமைச்சர் நியமிக்கப்படுவார்.

## மேலும் பார்க்கவும்
*இந்தியாவின் நிதியமைச்சர்
*சிங்கப்பூரின் நிதியமைச்சர்

பகுப்பு:அரசு
சிங்கப்பூரின் நிதியமைச்சர்

சிங்கப்பூரின் நிதியமைச்சர் என்பவர் சிங்கப்பூர் அரசின் நிதித் துறையின் தலைவர் ஆவார். இவரை சிங்கப்பூர் கேபினட் உறுப்பினர்கள் தேர்வு செய்வர்.

## நிதியமைச்சர்களின் பட்டியல்

## சான்றுகள்

பகுப்பு:சிங்கப்பூர் அரசின் அமைச்சர்கள்
சீபெக் விளைவு

இரு வேறுபட்ட உலோகக் கம்பிகளை இணைத்து ஒரு சுற்று ஏற்படுத்தி சந்திகளை வெவ்வேறு வெப்பநிலையில் இருக்குமாறு செய்தால், ஒரு மின்னோட்டம் கம்பிச் சுற்றில் பாயக் காணலாம். இவ்விளைவு **சீபெக் விளைவு** (*Seebeck effect*) எனப்படும். இவ்வமைப்பு வெப்ப இணை (thermocouple) எனப்படும். இதனை வெப்பநிலை விளைவு என்றும் அழைப்பர்.
தாமஸ் ஜோகான் சீபெக் என்பவர் கண்டுபிடித்தமையால் இவ்விளைவுக்கு அவர் பெயரிடப்பட்டது.

சீபெக்கு விளைவு மின்னியக்கு விசைக்கு ஒரு சிறந்த உதாரணம் ஆகும். மின்னோட்ட அடர்த்தி பின்வருமாறு தரப்படும்:

:\mathbf J = \sigma (-\boldsymbol \nabla V + \mathbf E_{\rm emf}),

இங்கு V மின்னழுத்தம் \sigma மின்கடத்துதிறன்.

பொதுவாக சீபெக்கு விளைவு மின்னியக்கு விசையின் தோற்றம் மூலம் விளக்கப்படுகிறது:
:\mathbf E_{\rm emf} = - S \boldsymbol\nabla T,
இங்கு S என்பது பொருள் ஒன்றின் சீபெக்கு குணகம் (அல்லது வெப்ப மின்திறன்), \boldsymbol \nabla T வெப்பநிலையின் சாய்வுவீதம்.

## ஆதாரங்கள்

பகுப்பு:மின்னியல்
பகுப்பு:வெப்ப இயக்கவியல்
இந்திய ரிசர்வ் வங்கியின் ஆளுநர்

இந்திய ரிசர்வ் வங்கியின் தலைமை அதிகாரியே ஆளுநர் என அழைக்கப்படுகிறார். இந்திய ரிசர்வ் வங்கியின் 25 ஆவது ஆளுநராக சக்திகாந்ததாஸ் நிமிக்கப்பட்டுள்ளார்.

## பட்டியல்
ரிசர்வ் வங்கியின் ஆளுநர்களாகப் பணியாற்றியவர்களின் பட்டியல் கீழே தரப்பட்டுள்ளது.

## இணைப்புகள்
* Official RBI site's Governors Page

## சான்றுகள்

பகுப்பு:இந்திய அரசு
ரம்பபுரா

**ரம்பபுரா** என்பது இந்தியாவின் கர்நாடகா மாநிலத்தில் பிஜப்பூர் மாவட்டத்தில் உள்ள பிஜப்பூர் வட்டத்திற்கு உட்பட்ட ஊர்.

## கல்வி
அரசின் இளநிலைப் பள்ளி இங்கு செயல்படுகிறது.

## ஆலயங்கள்
*மகாலட்சுமி திருக்கோயில்
*துர்காதேவி திருக்கோயில்
*மல்லிகார்ஜுனா திருக்கோயில்
*பசவேசுவரர் திருக்கோயில்
*வெங்கடேசுவரர் திருக்கோயில்
*பாண்டுரங்கன் திருக்கோயில்
*இசுலாமியர் தர்காவும் பள்ளிவாசலும்

பகுப்பு:கர்நாடகம்
ஜோன்ஸ் பாயின்ட் லைட்

**ஜோன்ஸ் பாயிண்ட் லைட்** (*Jones Point Light*) என்பது வர்ஜீனியாவில் உள்ள அலெக்ஸாந்திரியாவிலுள்ள சிறிய கலங்கரை விளக்கம் ஆகும். இது 1855 ஆம் ஆண்டு கட்டப்பட்டது.

## சான்றுகள்

பகுப்பு:ஐக்கிய அமெரிக்காவில் கலங்கரை விளக்கங்கள்‎
டுரூபல் மக்கள்

**டுரூபல்** (*Turrubal*) எனப்படுவோர் ஓர் ஆத்திரேலியப் பழங்குடி இனத்தவர். ஐரோப்பியர் ஆத்திரேலியாவிற்கு வருவதற்கு முன் பிரிஸ்பேன் நகரம் தற்போது இருக்கும் பகுதிகளில் வசித்து வந்தனர். பிரிஸ்பேன் நகரத்தில் ஆரம்ப காலங்களிலிருந்த டாம் பெட்ரி என்பவரின் குறிப்புப்படி டுரூபல் மக்கள் கனிவான குணமும், நம்பகத்தன்மையும் கொண்டவர்களாக அறியப்படுகின்றனர். இந்த மக்கள் மற்றவர்களிடமிருந்து பலவிதத்திலும் கொடுமைகளை சந்தித்தபோதும், மன்னிக்கும் குணம் கொண்டவர்களாக டாம் பெட்ரியின் குறிப்புகள் தெரிவிக்கின்றன. இவர்கள் டுருபல் மொழியைப் பேசினர். தற்போது இம்மொழி அழிந்துவிட்ட மொழியாக வகைப்படுத்தப்பட்டுள்ளது.

## சான்றுகள்

பகுப்பு:ஆஸ்திரேலியப் பழங்குடிகள்
பகுப்பு:குயின்ஸ்லாந்து
சிவபூசை விளக்கம் (நூல்)

சிவபூசை விளக்கம் எனும் நூல் ச குமாரசுவாமிக் குருக்கள் எழுதியதாகும். இதனை கிபி 1965 ஆம் ஆண்டு சிவானந்த குருகுலம் வெளியிட்டுள்ளது.

குமாரசுவாமிக் குருக்கள், சதாசிவ ஐயர் மற்றும் சு சிவபாதசுந்தரம் ஆகியோர் இந்நூலுக்கு முகவுரை எழுதியுள்ளனர்.

## வெளி இணைப்புகள்
சிவபூசை விளக்கம் மின்னுல்

பகுப்பு:சைவ சமய நூல்கள்
நாட்டடவு (பரதநாட்டியம்)

**நாட்டடவு** பரதநாட்டியத்தின் அடவு வகைகளில் ஒன்றாகும்.கால்களை நாட்டி ஆடுவதால் நாட்டடவு எனும் பெயர் பெற்றது.இது ஒரு அப்பியாச அடவு ஆகும்.இவற்றின் மொத்த எண்ணிக்கை எட்டாகும்.நாட்டடவு ஆயத்த நிலையான அரைமண்டியில் ஆடப்படும்.இவை அனைத்திற்கும் வித்தியாசமான கையசைவுகளும் காலசைவுகளும் உண்டு.இவை மூன்று காலங்களிலும் (வேகம்) ஆடப்படும்.எல்லா நாட்டடவுகளிற்கும் தாளம் ஆதியாகும்.இவை கண்ணசைவுகளையும் கொண்டிருக்கும்.

பகுப்பு:பரதநாட்டிய அடவுகள்
உமேச மூர்த்தி

**உமேச மூர்த்தி**, அறுபத்து மூன்று சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். இவ்வடிவத்தில் சிவபெருமான் இடதுபுறம் உமையம்மையுடன் நின்றபடி காட்சியளிக்கும் கோலமாகும்.

## சொல்லிலக்கணம்

## வேறு பெயர்கள்

## தோற்றம்
சிவபெருமான் வலதுக்கையில் அபய முத்திரையைத் தாங்கியும், இடதுபுறத்தில் உமையுடனும் காணப்படுகிறார்.

## உருவக் காரணம்
பிரம்மா தனது படைப்புத் தொழிலை செய்ய உதவியாக நான்கு குமாரர்களைப் படைத்தார். ஆனால்  அவர்கள், அத்தொழில் செய்ய விருப்பம் கொள்ளாமல் ஞானத்தினை அடைய விரும்பினர். திருமாலும், பிரம்மனும் தம்பதியர்களாக இருப்பதைக் கண்டு ஞானத்தினை கற்க சிவபெருமான் இருக்கும் கையிலை நோக்கி சென்றனர். அவரும் உமையுடன் இருப்பதைக் கண்டால் சனத் குமாரர்கள் வருத்தம் கொள்ள நேரிடும், பின் ஞானம் அடையும் அவர்களின் எண்ணம் ஈடேராது என சிவபெருமான் தன் அருகே இருந்த அனைவரையும் எரித்து சாம்பலாக்கினார். 

பின் தட்சணாமூர்த்தியாக ஆலமரத்தில் தனித்து அமர்ந்து நால்வருக்கும் ஞானத்தினை வழங்கினார். பின்பு தனது இடத்தோளைப் பார்த்தார். அதில் இதுவரை சிவபெருமானோடு ஒன்றியிருந்த உமையம்மை வெளிப்பட்டார். பிறகு சிவபெருமானின் இடப்புறம் அமர்ந்து இருவரும் அருள் செய்தனர்.

## கோயில்கள்
* தலைமருது - ஆந்திர மாநிலம்
* திருவிடை மருதூர் - நெல்லை மாவட்டம், தமிழ்நாடு

## மேலும் காண்க
* உமாமகேசுவர மூர்த்தி
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
புஜங்கலளித மூர்த்தி

**புஜங்கலளித மூர்த்தி** என்பது சைவசமயக் கடவுளான சிவபெருமானின் அறுபத்து நான்கு திருமேனிகளுள் ஒன்றாகும். காசிப முனிவர் வினந்தை மகனான கருடன், மற்றொரு தாயான கத்துவிற்கும் காசிப முனிவருக்கும் பிறந்த நாகங்களை கொடுமை படுத்தினார்.

இதனால் நாகங்கள் சிவபெருமானிடம் தங்களை காக்கும்படி வேண்டி பூசைகள் செய்தன. கருடனிடமிருந்து காக்க நாகங்களை தன்னுடைய உடலில் ஆபரணமாக சிவபெருமான் தரித்துக் கொண்டார். இதனால் புஜங்கலளித மூர்த்தி என்று அழைக்கப்படுகிறார். 

புஜங்கம் என்றால் பாம்பு. வந்தம் என்றால் ஆபரணம். பாம்பை ஆபரணமாக அணிந்தவர் என்று இதற்கு அர்த்தமாகும். 

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
தனரகி

**தனரகி** என்பது கர்நாடகத்தின் பிஜப்பூர் மாவட்டத்தில் உள்ள ஊர். பெரும்பாலான பகுதிகள் விவசாயத்தை நம்பி உள்ளன. கரும்பு, சோளம், எலுமிச்சை, நிலக்கடலை, மஞ்சள் ஆகியன அதிகம் விளைவிக்கப்படுகின்றன. இங்கு அரசு இளநிலைப் பள்ளி ஒன்றும் செயல்படுகிறது.

பகுப்பு:கர்நாடகம்
புஜங்கத்ராச மூர்த்தி

**புஜங்கத்ராச மூர்த்தி** என்பது சைவ சமயக்கடவுளான சிவபெருமானின் அறுபத்துநான்கு திருமேனிகளுள் ஒன்றாகும். தருகாவனத்து முனிவர்களின் அகந்தையை சிவபெருமான் அழிக்க சென்றார். அதனால் கோபம் கொண்ட முனிவர்கள் சிவபெருமான் மீது தங்களுடைய தவவலிமையால் கொடிய பாம்புகளை ஏவினர். அப்பாம்புகளுக்கு சிவபெருமான் பயப்படுவதாக நடித்த திருமேனி புஜங்கத்ராச மூர்த்தியாகும்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
சந்த்யான்ருத்த மூர்த்தி

**சந்த்யான்ருத்த மூர்த்தி** என்பது சைவக்கடவுளான சிவபெருமான் அறுபத்து நான்கு சிவமூர்த்தங்களுள் ஒன்றாகும். 

## மூர்த்தி காரணம்

அமிழ்தம் வேண்டி தேவர்களும், அசுரர்களும் பாற்கடலை கடைந்தனர். அதற்கு சிவபெருமானின் நாகாபரணமான வாசுகி பாம்பினை கயிறாகவும், மேரு மலையை மத்தாகவும் பயன்படுத்தினர். அதிக அழுத்ததினால் வாசுகி பாம்பு வலி தாங்காமல் ஆலகாலம் என்ற விஷத்தினை கக்கியது. அவ்விசம் தாக்கி தேவர்களும், அசுரர்களும், திருமாலும் கருகினர். அனைவரும் சிவபெருமானிடம் தங்களை காக்கும்படி வேண்டி நின்றனர். 

சிவபெருமான் ஆலகாலத்தினை அருந்தி அனைவரையும் காத்தார். அதன் பின் சந்தியா தாண்டவத்தினை ஆடினார். இவ்வடிவம் சந்த்யான்ருத்த மூர்த்தி எனப்படுகிறது.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
சதாநிருத்த மூர்த்தி

**சதாநிருத்த மூர்த்தி** என்பது சைவசமயக் கடவுளான சிவபெருமானின் அறுபத்து நான்கு திருமேனிகளுள் ஒன்றாகும். சிவபெருமான் படைத்தல், காத்தல், அழித்தல், மறைத்தல், அருளல் என ஐந்து தொழில்களையும் நடனம் ஆடியபடி நிகழ்த்திக் கொண்டிருக்கிறார். இந்த திருநடன உருவத்தினை உமையம்மை இடமிருந்து தரிசிக்கும் பொழுது சிவகனங்களும், தேவர்களும், நந்தி தேவரும் வாத்தியங்களில் இசையை ஒலித்துக் கொண்டிருக்கின்றார்கள். இந்த திருவுருவம் சதாநிருத்த மூர்த்தி எனப்படுகிறது.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
சண்டதாண்டவ மூர்த்தி

**சண்டதாண்டவ மூர்த்தி** என்பது சிவபெருமானின் அறுபத்து நான்கு திருமேனிகளுள் ஒன்றாகும். உமையம்மை காளியாக மாறி அசுரர்களை வதைத்தபின்பு ஆணவம் கொண்டார். ஆணவத்தினை அழிக்கும் கடவுளான சிவபெருமான் காளியுடன் போரிட்டார். அப்போரில் காளி தோற்றதால், சிவபெருமானை நடன போட்டிக்கு அழைத்தார். நடனத்தின் கடவுளான சிவபெருமான் நடனபோட்டிக்கு ஒப்புக் கொண்டார். மூம்மூர்த்திகளும், தேவர்களும் அந்த நடனப்போட்டியைக் கண்டனர். அப்பொழுது சிவபெருமானின் குண்டலம் தரையில் விழுந்தது. அதைக் காலால் எடுத்து மாட்டி நடனத்தினைத் தொடர்ந்தார். இதனால் காளி தோற்றார். இந்த சிவபெருமானின் திருக்கோலம் சண்டதாண்டவ மூர்த்தி என்று அழைக்கப்படுகிறது. 

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கங்காவிசர்ஜன மூர்த்தி

**கங்காவிசர்ஜன மூர்த்தி** என்பது சிவபெருமானின் அறுபத்து நான்கு திருமேனிகளுள் ஒன்றாகும். தேவ நதியான கங்கையின் தீர்த்தம் பட்டால் மட்டுமே தனது முன்னோர்கள் மோட்சம் பெறுவார்கள் என்று அறிந்த பகிரதன் கங்கையை நோக்கி தவமியற்றினார். தேவ லோகத்திலிருந்து பூலோகத்திற்கு வரும்பொழுது அளவற்ற வேகத்துடன் வருவாதால் அனைத்தும் அழியும் என்று அஞ்சுய கங்கை, தன்னை தாங்ககூடியவர் சிவனென்றும் அவரிடம் பகிரதனை வணங்கி வரம்பெறுமாறும் பணித்தார்.

பகிரதனும் சிவபெருமானை நோக்கி கடுந்தவம் புரிந்து சிவனருள் பெற்றார். கங்கையை தனது சடாமுடியில் தாங்கிய சிவபெருமான் அதிலிருந்து சிலதுளிகளை மட்டும் பகிரதனுக்காக தந்தார். அதுவே மிகப்பெரும் வெள்ளமாக சென்றது. இவ்வாறு கங்கையை சடாமுடியில் தாங்கி சிறிது மட்டும் விடுவித்த சிவபெருமானின் தோற்றம் கங்காவிசர்ஜன மூர்த்தி எனப்படுகிறது. 

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
சிசுநாள ஷரீஃப்

**சிசுநாள ஷரீஃப்** (Shishunala Sharif) (1819-1889)  கர்நாடகத்தின் கபீர்  என அறியப்படும்  இவர் ஒரு  ஆசிரியர்,   கவிஞர்,  தத்துவஞானி.  கருநாடக  மாநிலம்,  ஹவேரி மாவட்டம்  சிசுவினகள எனும் கிராமம் இவரது பிறப்பிடமாகும்.  இவர் கன்னட இலக்கியத்தின் முதல் முஸ்லிம் கவிஞர் ஆவார், இவர் தனது வழிகாட்டியான குரு கோவிந்த பட்டா வை பின்பற்றி நடந்தார்.

## மேற்கோள்கள்

## வெளி இணைப்புகள்
* குரங்கை விழுங்கிய கோழி மனத்தை மயக்கும் சிசுநாள ஷரீஃப் பாடல்கள் 

பகுப்பு:1819 பிறப்புகள்
பகுப்பு:1889 இறப்புகள்
பகுப்பு:இந்திய முஸ்லிம்கள்
பகுப்பு:கன்னடக் கவிஞர்கள்
ஈரானிய மக்கள்

**ஈரானியர்** (*Iranian peoples*) எனப்படுவோர் இந்தோ-ஐரோப்பிய இன மொழிசார் ஈரானிய மொழிகளிகளில் ஓர் பெரிய பிரிவான இந்திய-ஐரோப்பிய மொழிகள் ஓன்றினைப் மொழியினைப் பேசுவோராவர்.

## மேற்கோள்கள்

## வெளியிணைப்புகள்
*Encyclopædia Britannica: Iranian languages
*The Changing Face of Iran  a photo essay by *Newsweek Magazine*
*Maps and demographic information on all the people groups of Iran found at www.EveryTongue.com/iran

பகுப்பு:ஈரான்
வாழ்வில் ஒரு திருநாள் – நாடகம் (நூல்)

**வாழ்வில் ஒரு திருநாள்** என்னும் நூல் நான்கு சிறு நாடகங்களைக் கொண்ட ஒரு நூலாகும்.

## நூலாசிரியர்

இந்நூலின் ஆசிரியர் ந. முத்து விஜயன் தேனி மாவட்டம், போடிநாயக்கனூரிலுள்ள மேல்நிலைப் பள்ளி ஒன்றில் வணிகவியல் ஆசிரியராகப் பணியாற்றுகிறார். இவர் மதுரையில் உள்ள அகில இந்திய வானொலி நிலையத்தில் நாடகக் கலைஞராகவும் வினையாற்றி வருகிறார்.

## வாழ்த்துரை

இந்நூலிற்கு நூலாசிரியர் பணியாற்றும் பள்ளிக்கான ஜமீன்தாரிணி காமூலம்மாள் நினைவு அறக்கட்டளையின் தலைவர் சி. ராஜகோபால், செயலாளர் எசு. அய்யப்பன், தலைமையாசிரியர் எசு. ராஜேந்திரன், உதவித் தலைமையாசிரியர்களான பி. சௌந்திரராஜன், எம். சோமசுந்தரம் ஆகியோர் நூலிற்கு வாழ்த்துரைகள் வழங்கி உள்ளனர்.  

## பொருளடக்கம்

இந்நூலில் வாழ்வில் ஒரு திருநாள், ஆபுத்திரன், காதல் புதிது, வானவில் எனும் தலைப்பில் நாடகங்கள் உள்ளன. இவற்றுள் வாழ்வில் ஒரு திருநாள் என்னும் நாடகம் அகில இந்திய வானொலியின் திருச்சி நிலையத்திலும் ஆபுத்திரன், காதல் புதிது என்னும் நாடகங்கள் மதுரை நிலையத்திலும் ஒலிபரப்பப்பட்டவை.வானவில் என்னும் நாடகம் இந்நூலிற்காக எழுதப்பட்டது.
 
பகுப்பு:நாடகவியல் தமிழ் நூல்கள்
பகுப்பு: 2009 தமிழ் நூல்கள்
பகுப்பு:இந்தியத் தமிழ் நூல்கள்
பிரசூதி

**பிரசூதி** என்பவர் இந்து தொன்மவியலின் அடிப்படையில் பிரம்மா தோற்றுவித்த முதல் மனிதர்களான  சதரூபை, மனு தம்பதியினரின் மகளாவார்.  

இவருக்கு பிரியவிரதன், உத்தானபாதன் எனும் சகோதரர்களும், ஆக்ருதி என்ற சகோதரியும் உள்ளனர். பிரம்மாவின் மகனான தட்சனுடன் இவருக்கு திருமணம் நிகழ்ந்தது. அத்துடன் தட்சன் பிரசுதி தம்பதியினருக்கு அதிதி, திதி, தனு, கலா, தனயு, சின்ஹிகா, குரோதா, பிரதா, விஸ்வா, வினதா, கபிலா, முனி, கத்ரு, தாட்சாயினி, ரேவதி மற்றும் கார்த்திகை உள்ளிட்ட 27 நட்சத்திரங்கள், ரதி ஆகியோர் மகள்களாகப் பிறந்தார்கள்.

## இவற்றையும் காண்க
* தாட்சாயினி
* தட்சன்

## மேற்கோள்களும் குறிப்புகளும்


பகுப்பு:இந்து தொன்மவியல்
பெலோ அரிசாஞ்ச்

**பெலோ அரிசாஞ்ச் ** (*Belo Horizonte*, [போர்த்துக்கேயம்:பெலோரிசாஞ்ச்,''அழகான தொடுவானம்'') [பிரேசில்|பிரேசிலின் தென்கிழக்கு மண்டலத்தில் அமைந்துள்ள மினாஸ் ஜெரைசு மாநிலத்தின் தலைநகரும் மிகப்பெரும் நகரமும் ஆகும். 2010 கணக்கெடுப்பின்படி, இந்த நகரத்தின் மக்கள்தொகை மையப்பகுதியில் மட்டும் 2,375,440 ஆகும். பிரேசிலின் மக்கள்தொகைப்படியான பெரிய நகரங்களில் சாவோ பாவுலோ, ரியோ டி ஜனேரோ, சால்வேடார், பிரசிலியா, போர்டெலிசா நகரங்களை அடுத்து ஆறாவதாக  உள்ளது.    இருபது நகரங்களை அடக்கிய *பெலோ அரிசாஞ்ச் பெருநகரப் பகுதி*, அல்லது *பெரிய பெலோ அரிசாஞ்சில்*, 5,497,922 மக்கள் வாழ்கின்றனர்.  இந்தப் பெருநகரப்பகுதி இரியோ, சாவோ பாவுலோ பெருநகரப்பகுதிகளை அடுத்து பிரேசிலின் மூன்றாவது பெரிய பெருநகரப்பகுதியாக விளங்குகிறது.
## வெளி இணைப்புகள்
 

### அலுவல்முறை
*  Page of the City Hall of Belo Horizonte
*  Page of the Government of the State of Minas Gerais

### கல்வி
*  PUC-MG - the Pontifical Catholic University of Minas Gerais
*  UNI-BH - the University of Belo Horizonte
*  UFMG - Federal University of Minas Gerais
*  CEFET-MG - Federal Center of Technologic Education of Minas Gerais
*  Escola Americana de Belo Horizonte  - (American School of Belo Horizonte)
*  Escola Internacional Fundação Torino (School of Torino International Foundation)

### ஒளிப்படங்கள்
* Images of Belo Horizonte

### கட்டிடங்கள்
*  ARQBH

### சுற்றுலா
* Information about Belo Horizonte 
* Travel Information 
*  BeloHorizonte.com - City Portal with services and business links
*  Maplink - Belo Horizonte Street Guide and Maps 
*  Belo Horizonte Yellow Pages 
*  Culture in Belo Horizonte
* in Brazil 
* Cup Travel  
* Travel

### உணவு உறுதியளிப்பு
* Video  about Belo Horizonte's receipt of the World Future Policy award
* Presentations and papers on Belo Horizonte  by Brazilian Canadian economist Cecilia Rocha, Toronto Food Policy Council coordinator Wayne Roberts, and former city food security administrator Adriana Aranha at Ryerson University's Centre for Studies in Food Security
* "The City that Ended Hunger" , Frances Moore Lappé's essay on Belo Horizonte's programs in Yes! Magazine

### பண்பாடு
*  Comida di Buteco  Festival of bar appetizers.

பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
காண்டவப்பிரஸ்தம்

காண்டவக் காடு மகாபாரதத்தில் குறிப்பிடப்படும் ஒரு காடு ஆகும். குரு வம்சத்தின் நிலப்பிரிவினை குந்தியும், அதைத் தொடர்ந்து பாண்டவர்களுக்கு கொடுக்கப்பட்ட பாகப் பிரிவினைச் சொத்துதான் காண்டவப்பிரஸ்தம் என்ற காடு.  இதில் பல வகையான பறவைகள், மிருகங்கள், வாழ்ந்திருந்தன, மேலும்  தட்சகன், அஸ்வசேனன் போன்ற நாகர்கள், மாயாசூரன் மற்றும்  மந்தபாலர்-ஜரிதை முனி குடும்பத்தினர் என பலரும் இருந்த மிகப் பெரிய (வனம்) (காடு) காண்டவப்பிரஸ்தமாகும். இந்த காட்டை  கிருஷ்ணரின் துணையுடன் அருச்சுனன் அழித்து, மயன் என்ற அசுர கட்டிடக் கலைஞரின் உதவியுடன் இந்திரப்பிரஸ்தம்  எனும் நகரை  நிர்மானித்தனர்.

## மேற்கோள்கள்

## வெளி இணைப்பு
* தமிழில் முழு மஹாபாரதம்

பகுப்பு:மகாபாரத நிகழிடங்கள்
கலி

**சான்டியேகோ தெ கலி ** (*Santiago de Cali*, ), வழமையாக குறிப்பிடப்படுவது **கலி**,  கொலொம்பியாவின் மேற்குப் பகுதியில் அமைந்துள்ள ஒரு நகரம். இது *வைய்ய தெ காவ்கா* மாவட்டத்தின் தலைநகரமாகவும் விளங்குகிறது.  2.5&nbsp;மில்லியன் மக்கள்தொகை கொண்ட கலி கொலொம்பியா நாட்டின் மூன்றாவது பெரிய மாநகரமாக உள்ளது. கொலொம்பியாவின் முதன்மையான பண்பாட்டு, பொருளியல் மையமாக விளங்கும் கலி தனது புவியியல் அமைவிடத்தால் நாட்டில் மிக விரைவாக வளர்ந்து வரும் பொருளாதாரங்களில் ஒன்றாக உள்ளது. இது, எசுப்பானிய குடிமைப்படுத்துநர்  *செபாஸ்தியன் தெ பெலால்கசாரால்* சூலை 25, 1536இல் நிறுவப்பட்டது.

இந்த நகரம் கொலொம்பியாவின் முதன்மை விளையாட்டு மையமாக விளங்குகிறது. இங்கு 1971இல் அமெரிக்காக்களுக்கிடையேயான விளையாட்டுப் போட்டிகள் நடத்தப்பட்டன; 2013ல் உலக விளையாட்டுகள் நடைபெற உள்ளன. 2014இல் உலக மிதிவண்டி தடகளப் போட்டியும் 2015இல் உலக அமெச்சூர் தடகள கூட்டமைப்பின் உலக இளைஞர் போட்டிகளும் இங்கு நடந்தேற உள்ளன.

## மேற்சான்றுகள்

பகுப்பு:கொலம்பிய நகரங்கள்
ஜோஸ் டெ சான் மார்ட்டின்

**ஜோஸ் தெ சான் மார்ட்டின் ** (*José de San Martín*, 1778 - 1850)  அர்கெந்தீன படைத்துறை தளபதி ஆவார்.  இவர் அர்கெந்தீனாவின்  கொர்ரியன்தேசு மாநிலத்தில் யாபேயுவில் பிறந்தார்.  அர்கெந்தீனா, பெரு, சிலி ஆகிய நாடுகளுக்கு எசுப்பானியாவிடமிருந்து விடுதலைப் பெற்றுத் தந்தவர். 1817இல் மென்டோசா பகுதியிலிருந்து அந்தீசு மலைத்தொடரை கடந்து சிலியை அடைந்தார். இவரும்  சிமோன் பொலிவாரும் இணைந்து  தென் அமெரிக்காவின் விடுதலை வீரர்களாக அறியப்படுகின்றனர்.

## மேற்கோள்கள்

பகுப்பு:அர்கெந்தீன மக்கள்
பகுப்பு:1778 பிறப்புகள்
பகுப்பு:1850 இறப்புகள்
பகுப்பு:இலத்தீன் அமெரிக்க புரட்சியாளர்கள்
திருநகரங் கண்ட படலம்

**திருநகரங் கண்ட படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் மூன்றாவது படலமாகும்.

கடம்ப மரங்கள் நிறைந்த கடம்ப வனமாக இருந்த இடத்தில் இந்திரன் சிவபூசை செய்தார். இந்திரனின் வாகனமான வெள்ளையானையும் அவ்வாறே சிவபூசை செய்து சாபவிமோசனம் பெற்றது. அதனால் இந்திரன் உருவாக்கிய கோயிலில் ஐராவதம் அமைந்த விமானமும் உருவானது. அவ்விடத்தில் தனஞ்செயன் எனும் சிவபக்தர் கடம்பவனத்தில் தங்க நேர்ந்த பொழுது இந்திரன் கட்டிய ஆலயத்தினை தரிசித்தார். அங்கு தேவர்கள் இலிங்கத்தினை பூசை செய்வது குறித்து குலசேகரப் பாண்டியனிடம் தெரிவித்தார்.

பாண்டிய மன்னரின் கனவில் வந்த சிவபெருமான் அந்த கோவிலை சுற்றி அழகிய நகரை உருவாக்குமாறு பணித்தார். மன்னர் நகரை உருவாக்கியப் பிறகு சிவபெருமான் தோன்றி தன்னுடைய சடாமுடியிலிருக்கும் சந்திரனிலிருந்து மதுரத்தினை சிந்தி, அதன் மூலம் நகரை ஒளிபெற செய்தார். இதனால் உருவாக்கப்பட்ட நகரம் மதுரை எனப்பட்டது.  

பகுப்பு:திருவிளையாடல்கள்
தடாதகையாரின் திருமணப் படலம்

**தடாதகையாரின் திருமணப் படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற ஐந்தாவது படலமாகும்.

## படலச் சுருக்கம்

காஞ்சனமாலையின் கணவர் இறந்தப்பிறகு மகளான தடாதகைப்பிராட்டியாருக்கு மணம் செய்விக்க எண்ணினார். ஆனால் தடாதகைப்பிராட்டியார் தனது தந்தையாருக்கு கொடுத்த வாக்குறுதிப்படி அனைத்து தேசங்களையும் கைப்பற்ற எண்ணினார். அதன்படி பெரும்படையுடன் நகரங்களை வென்று கொண்டே சென்றார். அவருடைய வீரத்தினால் அகந்தையும் கொண்டிருந்தார். அத்துடன் கையிலை மலையை அடைந்த தடாதகைப்பிராட்டியார் சிவபெருமானையும் எதிர்க்க துணிந்தார். பூத கணங்களின் படைகள் தடாகைப்பிராட்டியாரின் வீரத்தினை கண்டு பயந்து ஓடின. இறுதியாக சிவபெருமான் தடாகைப்பிராட்டியாருடன் சண்டையிட வந்தார். சிவபெருமானைக் கண்டவுடனேயே தடாதகைப்பிராட்டியாரின் மூன்று தனங்களில் ஒன்று மறைந்தது. இதனால் பிராட்டியார் வெட்கம் கொண்டார், தன்னை சக்தியின் உருவமாக உணர்ந்தார்.

மதுரை சென்ற தடாகைப்பிராட்டியார் இமயமலையில் நிகழ்ந்ததை எடுத்துரைத்து காஞ்சமாலையின் சம்மதம் பெற்றார். தடாகைப்பிராட்டியாருக்கும் இறைவன் சிவபெருமானுக்கும் இடையே திருமணம் நிகழ்ந்தது.

பகுப்பு:திருவிளையாடல்கள்
பிராம்மி (சப்தகன்னியர்)

**பிராம்மி** என்பவர் இந்து சமயத்தின் சப்தகன்னியர்களுள் முதன்மையானவராவார். இவர் சாவித்திரியை என்றும் பிராம்ஹி என்றும் அழைக்கப்படுகின்றார். 

## தோற்றம்
[180px|thumb|[பிராம்மி (சப்தகன்னியர்)|பிராம்மி அம்மன் சிலை, குற்றாலம் தொல்லியல் அருங்காட்சியகம்.]]

சிவன் அந்தகாசூரன் எனும் அரக்கனுடன் போர் புரிந்த பொழுது அரக்கனுடைய இரத்ததிலிருந்து பல அரக்கர்கள் தோன்றினர். அதனால் பிரம்மா, விஷ்ணு, சிவன், வராக அவதாரம், இந்திரன், முருகன், சண்டி என்ற அனைவருமே தங்களுடைய அம்சமான கன்னியரை தோற்றுவித்தனர். அப்பொழுது பிரம்மாவினால் தோற்றுவிக்கப்பட்டவரே பிராம்மி ஆவார். 

இவர் நான்கு கரங்களை உடையவராகவும், கரங்களில் வரதம், அபயம், கமண்டலம், அட்சமாலிகை ஆகியவற்றை தரித்தும் காட்சியளிக்கிறார். பிரம்மாவின் மனைவியான சரஸ்வதியை போல அன்னப்பறவையை வாகனமாக கொண்டவர். அத்துடன் அன்னப் பறவையை கொடியாகவும் கொண்டவர். வெண்ணிற ஆடை அணிந்தவராகவும், ஸ்படிக மாலையை ஆபரணமாக தரித்தவராகவும் உள்ளார்.  
## பாடல்
:பேசவாம் புகழ்ப் பிராமி என்று உரைப்பவர் தான்தோன்
:றீச நாதனை இமையவர் வாழ நஞ்சுண்டு
:நாசமில்லியை நலந்தரு பூசனை ஆற்றித்
:தேசமைந்த பல்வரத்தொடு சிறப்பெலாம் பெற்றாள்.

## இவற்றையும் காண்க
* சத்ய லோகம்
* சரஸ்வதி
### மேற்கோள்கள்

பகுப்பு:சாக்தம்
பகுப்பு:கன்னிமார்கள்
பகுப்பு:இந்து பெண் தெய்வங்கள்
பகுப்பு:சப்த கன்னியர்
பிலிகுண்டுலு

**பிலிகுண்டுலு** (ஆங்கிலம்: Biligundlu)இந்தியாவின் தமிழ்நாடு மாநிலம்,  தர்மபுரி மாவட்டம்,  பென்னாகரம் வட்டத்திலுள்ள ஒரு சிற்றூர் ஆகும்.

## இவ்வூரின் சிறப்பு
இவ்வூர் கர்நாடகம் மாநில எல்லையில் மேற்குத் தொடர்ச்சி மலையில், காவிரி ஆற்றின்  கரையில் அடர்ந்த வனப்பகுதியில்  அமைந்துள்ளது. இது 2013-ஆம் ஆண்டு மே மாதத்தில் தமிழக அரசு அறிவித்துள்ள காவிரி காட்டுயிர் காப்பகத்தின் பகுதியாகும். இது காவிரி நதி தமிழ்நாட்டில் நுழையும் இடத்துக்கு வெகு அருகில் உள்ளது. இந்தப் பகுதிவரை காவிரி மேற்கிலிருந்து கிழக்காக ஓடுகிறது. அதனால் வடகரையில் தமிழகமும் தென்கரையில் கருநாடகமும் இருக்குமாறு அமைந்துள்ளது. ஆறு எல்லைக்கோடாக உள்ள இடம் இது. இருபுறமும் இருமாநிலங்களின் காட்டுப் பகுதிகள் உள்ளன. இவ்விடத்தை அடுத்து காவிரியின் போக்கு நெற்கில் செல்கிறது. ஒகேனக்கல் அருவி இங்கிருந்து 10 கி.மீ. தொலைவில் தெற்கில் உள்ளது. 

இங்கு தமிழ்நாட்டுக்கு வரும் காவிரி ஆற்று நீரின் அளவு மத்திய நீர்வள ஆதாரத் துறை அதிகாரிகளால் அளவிடப்படுகிறது.

## மேற்கோள்கள்


## வெளி இணைப்புகள்
*  கூகுள் வரைபடத்தில் பிலிகுண்டுலு அமைவிடம்
* விக்கிமேப்பியாவில் பிலிகுண்டுலு அமைவிடம்

பகுப்பு:தர்மபுரி மாவட்டத்திலுள்ள கிராமங்கள்
பிரம்மஹத்தி தோசம்

**பிரம்மஹத்தி தோசம்** என்பது இந்து தொன்மவியலின் அடிப்படையில் கொலைப்பாவமாகும். ஒருவர் அரக்கரையோ, தேவரையோ, மனிதரையோ கொல்லும் பொழுது அவருக்கு பிரம்மஹத்தி தோசம் பற்றுவதாக இந்து சமய புராணங்களும், நூல்களும் தெரிவிக்கின்றன. பிரம்மன் தோற்றுவித்த உயிர்களானது தனது பாவ புண்ணிய கணக்குகளுக்கு தக்கவாறு மரணத்தினை அடைகின்றன. அவ்வாறன்றி எக்காரணத்திற்காகவும் உயிர்களை கொல்லும் பொழுது இந்த பிரம்மஹத்தி தோசம் பற்றுகிறது. இத்தோசமானது பெரும் பாவமாகவும், தலைமுறைகளை கடந்தும் இப்பாவம் தொடர்வதாகவும் கூறப்படுகிறது.

* சிவனின் உருவமான பைரவர் - பிரம்மனின் ஐந்தாவது தலையை வெட்டியமையால் பிரம்மஹத்தி தோசம் ஏற்பட்டது.
* சப்தகன்னியர் - மகிடாசூரன் என்னும் அரக்கனை கொன்றமையால் பிரம்மஹத்தி தோசம் ஏற்பட்டது.
* விஷ்ணுவின் அவதாரமான இராமர் - இராவணன் என்னும் அரக்கனை கொன்றமையால் பிரம்மஹத்தி தோசம் ஏற்பட்டது.
* வீரசேனன், வரகுண பாண்டியன் - இரு பிராமணர்களை கொன்றமையால் பிரம்மஹத்தி தோசம் ஏற்பட்டது.

## மேற்கோள்களும் குறிப்புகளும்


## வெளி இணைப்புகள்
* பிரம்மஹத்தி தோஷத்தின் முழுப்பரிமாணம் - ஆன்மீகக்கடல் 
* பிரம்மஹத்தி தோஷம் நீங்கும் கோடி தீர்த்தம் - மாலைமலர்

பகுப்பு:இந்து தொன்மவியல்
டக்லஸ் எங்கல்பர்ட்

**டக்லஸ் கார்ல் எங்கல்பர்ட்** (*Douglas Carl Engelbart*, சனவரி 30, 1925&nbsp;– சூலை 2, 2013) என்பவர் அமெரிக்கப் பொறியாளரும் கண்டுபிடிப்பாளரும் ஆவார். கணினி, இணையத்தின் முன்னோடிகளுள் ஒருவர். சொடுக்கி எனப்படும் சொடுக்கியைக் கண்டுபிடித்தவரும் இவரே. தொழினுட்பம், பொறியியல் ஆகிய துறைகளில் உயரிய விருதுகள் பலவற்றைப் பெற்றிருக்கிறார்.

## இளமையும் கல்வியும்

ஐக்கிய அமெரிக்காவின் ஓரிகான் மாநிலத்தில் உள்ள போர்ட்லாந்தில் ஜனவரி 30, 1925 அன்று கார்ல் லூயிஸ் எங்கல்பர்ட் மற்றும் கிளாடிஸ் கார்லட் அமெலியா முன்சன் எங்கல்பர்ட்டுக்குப் பிறந்தார். இவரது முன்னோர்கள் செருமனி, சுவீடன், நோர்வே நாட்டைச் சேர்ந்தவர்கள்.

அக்கா டோரியன், தம்பி டேவிட் ஆகியோர் இவருடன் பிறந்தோர் ஆவர். தொடக்கக் காலத்தில் போர்ட்லாந்தில் இருந்த இவருடைய குடும்பம், இவருடைய  தந்தை மறைந்த பின், இவருடைய பத்தாவது அகவையில் ஜான்சன் லிரீக் என்ற கிராமப் பகுதிக்கு குடியேறியது. போர்ட்லாந்தில் உள்ள ஃப்ராங்க்ளின் உயர்நிலைப் பள்ளியில் சேர்ந்து 1942ல் பள்ளிக்கல்வியில் தேர்ச்சி பெற்றார்.

## மேற்கோள்கள்

பகுப்பு:1925 பிறப்புகள்
பகுப்பு:2013 இறப்புகள்
பகுப்பு:அமெரிக்கக் கண்டுபிடிப்பாளர்கள்
வெர்ஜினியா வேடு

**சாரா வெர்ஜினியா வேடு **, (*Sarah Virginia Wade*, OBE, பிறப்பு 10 சூலை 1945) பிரித்தானிய முன்னாள் மகளிர் டென்னிசு விளையாட்டு வீரர். இவர் மூன்று  பெருவெற்றித் தொடர் ஒற்றையர் போட்டிகளிலும் நான்கு இரட்டையர் பெருவெற்றித் தொடர் போட்டிகளிலும் வென்றுள்ளார்; இதன்மூலம் நான்கு பெருவெற்றித் தொடர் போட்டிகளிலும் வென்ற ஒரே பிரித்தானியர் என்ற பெருமையைப் பெற்றுள்ளார்.  உலகளவில்  ஒற்றையர் ஆட்டங்களில் தர வரிசையில் இரண்டாவது நிலையிலும்  இரட்டையர் ஆட்டங்களில் முதலாவதாகவும் விளங்கினார்.  She won the women's singles championship at விம்பிள்டனில் மகளிர் ஒற்றையர் இறுதி ஆட்டத்தில் சூலை 1, 1977இல், அந்தப் போட்டிகளின் நூறாவது ஆண்டில், வென்று  பெருவெற்றித் தொடர் போட்டிகளில் வெற்றி பெற்ற கடைசி பிரித்தானிய மகளிர் ஆட்டக்காரராக இருக்கிறார்.  போட்டிகளில் இருந்து ஓய்வு பெற்ற பின்னர் நான்கு ஆண்டுகள் டென்னிசு பயிற்சியாளராக பணியாற்றினார். மேலும் பிபிசி, ஐரோ இசுபோர்ட்டு தொலைக்காட்சிகளில் டென்னிசு வர்ணனையாளராகவும் பகுப்பாய்வாளராகவும் பணி புரிந்துள்ளார்.

## மேற்சான்றுகள்

## வெளி இணைப்புகள்
*

பகுப்பு:பெண் டென்னிசுக்காரர்கள்
பகுப்பு:பிரித்தானிய டென்னிசு வீரர்கள்
பகுப்பு:1945 பிறப்புகள்
பகுப்பு:வாழும் மக்கள்
சுலோக பஞ்சகம்

**சுலோக பஞ்சகம்** எனும் நூல் சிவஞான ஸ்வாமிகளால் மொழிபெயர்க்கப்பட்ட நூலாகும். இந்நூல் ஹரதத்தர் எழுதிய பஞ்சரத்ன மாலிகா எனும் மூலநூலினை மொழிபெயர்க்கப்பட்டுள்ளது. இந்நூல் ஐந்து சுலோகங்களை உள்ளடக்கியதாகும். இந்த சுலோகங்களில் இருபத்து நான்கு (24) காரணங்களை உள்ளடக்கியதாக அமைந்திருக்கின்றன. 

## மேற்கோள்களும் குறிப்புகளும்


பகுப்பு:சைவ சமய நூல்கள்
சிவதத்துவ விவேகம்

thumb|200px|சிவதத்துவ விவேகம், ஐந்தாம் பதிப்பு, நாவலர் வெளியீடு
**சிவதத்துவ விவேகம்** எனும் தமிழ் நூல்,  அப்பைய தீட்சிதர் என்பவர் எழுதிய இதே பெயரைக் கொண்ட சமசுக்கிருத நூலின் தமிழ் மொழிபெயர்ப்பு. செய்யுள் வடிவில் இம்மொழிபெயர்ப்பைச் செய்தவர் சிவஞான யோகிகள். இவரைச் சிவஞான சுவாமிகள் என்றும் குறிப்பிடுவதுண்டு. இது 63 செய்யுள்களால் ஆனது. பாயிரச் செய்யுள்கள் ஏழையும் சேர்த்து மொத்தம் 70 பாடல்கள் இந்நூலில் உள்ளன. 

சைவ சமயம் சார்ந்த இந்த நூல், உபநிடதங்களில் காணப்படும் சிவனது கடவுட் தன்மை குறித்த விடயங்களை ஒருங்கே எடுத்துரைக்கிறது. இந்து சமயத்தின் மும்மூர்த்திகளான சிவன், திருமால், பிரமன் ஆகியோருள் சிவனை இது மேன்மைப்படுத்திக் கூறுகின்றது. 

## இவற்றையும் காண்க

## மேற்கோள்களும் குறிப்புகளும்


## வெளி இணைப்புகள்
* சிவதத்துவ விவேகம், நாவலர் வெளியீடு

பகுப்பு:சைவ சமய நூல்கள்
கண்டலேறு அணை

**கண்டலேறு அணை** (*Kandaleru Dam*) என்பது கண்டலேறு ஆற்று நீர்ப் பாசனத்திற்காக கட்டப்பட்டது. கண்டலேறு ஆறு ஆந்திரப் பிரதேசத்தில் உள்ள நெல்லூர் மாவட்டத்தில் அமைந்துள்ளது. தெலுங்கு கங்கை திட்டத்தின் மூலம் இங்கிருந்து சென்னைக்கு நீர் அளிக்கப்படுகிறது. ஸ்ரீசைலம் அணைக்கட்டின் வழியாக சென்னை சென்றடையும். தமிழக, ஆந்திர அரசுகளின் ஒப்பந்தத்தின்படி 12 டி.எம்.சி நீர் கிருஷ்ணா ஆற்றில் இருந்து தமிழகத்திற்கு அளிக்கப்படுகிறது. இதற்காக, கண்டலேறு அணை முதல் ஊத்துக்கோட்டைக்கு அருகில் சீரோ பாயின்ட்டு வரையும் (152 கி.மீ தொலைவு), ஊத்துக்கோட்டையில் இருந்து பூண்டி ஏரி வரையும் (25 கி. மீ தொலைவு) கால்வாய்கள் கட்டப்பட்டுள்ளன. இது சுமார் 12 கி.மீ நீளம் கொண்ட ஒரு மண் அணை. மொத்த சேமிப்புக் கொள்ளளவு 72 பில்லியன் கன அடி ஆகும்.

## மேற்கோள்கள்

பகுப்பு:ஆந்திரப் பிரதேச அணைகள்
பாசுபத மூர்த்தி

**பாசுபத மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒன்றாவார். 

## திருவுருவக் காரணம்
மகாபாரதப் போரில் சிந்து மன்னனை வெல்ல மிகச் சக்தி வாய்ந்த ஆயுதம் அர்ஜூனனுக்கு தேவைப்பட்டது. அதனால் கண்ணன் சிவபெருமானின் அருளால் அவ்வாயுதம் கிடைக்கும் என்றும், சிவபெருமானை நோக்கி தவமியற்றவும் அர்ஜூனனுக்கு அறிவுருத்தினார். அத்துடன் தன்னையே சிவபெருமான எண்ணி பூசிக்குமாறும் கூறினார். சிவபெருமானை எண்ணி வழிபட்ட அர்ஜூனனின் பூசையை ஏற்றார் சிவபெருமான்.

கண்ணனும் அர்ஜூனனும் சிவபெருமானைக் காண கையிலை சென்றனர். அங்கு அர்ஜூனன் பூசித்த மலர்கள் சிவபெருமானின் காலடியில் கிடந்தன. அதைக் கண்டு அர்ஜூனன் மகிழ்ந்தார். அர்ஜூனனின் பூசையால் மகி்ழ்ந்த சிவபெருமான் சக்திவாய்ந்த பாசுபாத அஸ்திரத்தினை அளித்தார். இத்திருக்கோலம் பாசுபத மூர்த்தியாகும்.

## மேலும் காண்க
* சிவன்
* சைவ சமயம்

## மேற்கோள்களும் குறிப்புகளும்


## வெளி இணைப்புகள்
* அருள்மிகு உத்திராபசுபதீஸ்வரர் திருக்கோயில்
* ஸ்ரீ பாசுபத மூர்த்தி மாலை மலர்

பகுப்பு:சிவ உருவத்திருமேனிகள்
அனவரத தாண்டவம்

**அனவரத தாண்டவம்** என்பது சிவபெருமானின் எண்ணற்ற தாண்டவங்களில் ஒன்றாகும். அனவரதம் என்றால் எக்காலமும் என பொருளாகும்.  இவ்வாறு சிவபெருமான் நில்லாமல் தாண்டவமாடுவதாலேயே உலக உயிர்களுக்கு சுவாசம் கிடைக்கிறது. இந்த தாண்டவம் அட்ட சிவதாண்டவங்களில் ஒன்றாக உள்ளது.

## மேற்கோள்களும் குறிப்புகளும்


பகுப்பு:அட்ட சிவதாண்டவங்கள்
திரிபாதத்ரி மூர்த்தி

**திரிபாதத்ரி மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒருவராவர்.

## திருவுருவக் காரணம்

சிவபெருமான் மும்மூர்த்திகளான பிரம்மன், திருமால், உருத்திரன் ஆகியோரை உருவாக்கி அவர்களுக்கு தனது ஐந்து தொழில்களிலிருந்து படைத்தல், காத்தல், அழித்தல் தொழில்களை அளிக்கின்றார். உமையம்மையை தன்னிலிருந்து பிரித்து உலகினையும் உயிர்களையும் உருவாக்குகிறார். பின் ஊழிக்காலத்தில் அனைவரையும் அழித்து தன்னுள் ஒடுக்கி தான் மட்டுமே நிலையாகிறார். இவ்வாறு மும்மூர்த்திகளை ஒடுக்கும் நிலையில் மூன்று பாதங்களை உடையவராக சிவபெருமான் இருக்கும் நிலையே திரிபாதத்ரி மூர்த்தியாகும்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கௌரிலீலாசமன்வித மூர்த்தி

**கௌரிலீலாசமன்வித மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒருவராவார்.

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்
பிரம்ம தேவரின் மகனான தட்சன் பெரும் தவமிருந்து உமையம்மையை மகளாக பெற்றார். தட்சனின் மகளாக பிறந்த உமையம்மை பருவம் வந்ததும் சிவபெருமான் மீது மையல் கொண்டார். தட்சன் படைப்பு தொழிலில் பிரம்ம தேவருக்கு உதவியாக இருந்து வந்தமையால் ஆணவம் கொண்டார். அதனால் சிவபெருமானை உமையம்மையாகி தாட்சாயிணிக்கு மணம் செய்விக்க மறுத்தார். எனினும் மும்மூர்த்திகள், தேவர்கள் அவரிடம் தாட்சாயிணியே உமையம்மை என்ற உண்மையை எடுத்துரைத்தனர். தட்சனின் முழு சம்மதமின்றி நிகழ்ந்த திருமணத்தில், சிவபெருமான் தாட்சாயிணியை தட்சனிடமே விட்டுவிட்டு கையிலை சென்றார். பின் ரிசப வாகனத்துடன் வந்து தாட்சாயிணியை அழைத்துச் சென்றார். இவ்வாறு கௌரியாகிய தாட்சாயிணியுடன் இறைவனாகிய சிவபெருமான் மறைந்து விளையாடிய திருக்கோலம் கௌரிலீலாசமன்வித மூர்த்தியாகும்.

## கோயில்கள்

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்